Eydehavn kulturhus

Eydehavn kulturhus er et kulturhus ved Eydehavn torv i Arendal kommune.

Kulturhuset ligger ved Eydehavn torv og rommer blant annet Eydehavn-Kuben frivilligsentral og Eydehavn prestekontor. Frivilligsentralen drifter et selskapslokale i bygget, og ved storting- og kommune- og fylkestingsvalg fungerer selskapslokalet som valglokale. Frivilligsentralen har også fotterapeut og frisør.

Tidligere lå Eydehavn bibliotek i bygget, og da dette ble nedlagt i 2011 ble det overtatt av frivilligsentralen, som drifter det videre som et eget selvstendig bibliotek, uavhengig av folkebibliotekene. Det var også «Fredagssklubb» i bygningen tidligere, et fritidstilbud til ungdom på fredager. eydehavnkuben.frivilligsentral.no besøkt 8. november 2025

Kulturhuset holder også kunstutstillinger, for eksempel «Landskap 89», hvor blant andre verk fra Kjell Nupen,  og Håkon Grønlien var utstilt.

Foran kulturhuset står skulpturen «Industriarbeider» av Svein-Tore Kleppan. Skulpturen ble avduket av tidligere ordfører i daværende Moland kommune, Ingar Olsen, 1. mai 1983.

Kulturhuset består av to gjenbrukte firefamilie industriarbeiderboliger oppført 1913-16 for Nitriden. Da denne bedriften ble nedlagt 1975 kjøpte kommunen flere av disse boligene. To ble bygd sammen til kulturhus, ett annet ble museum.

 Referanser 

Kategori:Byggverk i Arendal
Kategori:Kultur i Arendal